Lescha davart ils supplements da famiglia (LSF)    548.100   Lescha davart ils supplements da famiglia (LSF)  dals 08-02-2004 (versiun dals 01-01-2013)  acceptada dal pievel ils 8 da favrer 20041)  1. Disposiziuns generalas  Art.  1 Intent 1 Supplements da famiglia vegnan pajads per gulivar per part la grevezza finanziala  tras in u tras plirs uffants. * 2 Ils  supplements  da  famiglia  per  lavurantas  e  per  lavurants  furman  ina  cumplettaziun dal salari. Els na dastgan influenzar quel en nagina moda e maniera.  Art.  2 * …  Art.  3 * Dretg subsidiar 1 Uschenavant  che  questa  lescha  na  dispona  betg  autramain,  vegnan  applitgadas  confurm al senn las prescripziuns da la lescha federala davart  ils supplements da  famiglia  (LSFam)2),  da  l'ordinaziun  ch'è  vegnida  relaschada  sin  basa  da  tala  (OSFam)3) e da la LAVS. E quai spezialmain areguard las disposiziuns davart  la  responsabladad da la patruna u dal patrun e davart ils acts chastiabels.  2. Supplements da famiglia  Art.  4 * Tip e tariffa 1 Ils  supplements  da famiglia  tenor questa lescha cumpiglian ils supplements  per   uffants e per scolaziun tenor las prescripziuns da la LSFam4). 2 … *  1) M dal 1. da fanadur 2003, 85; PCG 2003/2004, 390 2) CS 836.2 3) CS 836.21 4) CS 836.2  * tabellas da las modificaziuns a la fin dal relasch   1   http://db.clex.ch/link/Bund/836.2/rm http://db.clex.ch/link/Bund/836.2/rm http://db.clex.ch/link/Bund/836.21/rm   548.100    3 L'autezza  dals  supplements  da  famiglia  sa  drizza  tenor  las  tariffas  da  la  confederaziun,  importa  dentant  minimalmain  220  francs  per  ils  supplements  per  uffants e 270 francs per ils supplements per scolaziun. 4 Sche la situaziun finanziala da las cassas da cumpensaziun per famiglias permetta  quai, ha la regenza il dretg dad auzar las tariffas minimalas.  Art.  5 * …  Art.  6 * …  Art.  7 * …  Art.  8 * …  Art.  9 Annunzia e pajament 1 Il dretg da survegnir supplements da famiglia sto vegnir fatg valair tar la cassa da  cumpensaziun per famiglias cumpetenta. La regenza regla ils detagls da l'annunzia e  da l'obligaziun d'annunzia. 2 Las cassas da cumpensaziun per famiglias fixeschan ils supplements da famiglia.   Las patrunas ed ils patruns pajan ils supplements a las lavurantas ed als lavurants  tenor las instrucziuns da la cassa da cumpensaziun per famiglias cumpetenta. 3 … * 4 … *  Art.  10 * …  3. Organisaziun  Art.  11 Posts executivs 1 Ils posts executivs èn: a) la cassa da cumpensaziun per famiglias dal chantun Grischun; b) ils posts da rendaquint renconuschids; c) las cassas privatas da cumpensaziun per famiglias, ch'èn renconuschidas da las   federaziuns professiunalas; d) las patrunas ed ils patruns; e) * las cassas da cumpensaziun per famiglias che vegnan manadas da las cassas    da cumpensaziun da la AVS.  2       548.100   Art.  11a * Cooperaziun dals uffizis chantunals e da las vischnancas 1 Ils  uffizis chantunals e las vischnancas dattan a las cassas da cumpensaziun per   famiglias gratuitamain las infurmaziuns ch'èn necessarias per exequir questa lescha. 2 Las incumbensas che resultan en las vischnancas vegnan ademplidas da las filialas   da la AVS tenor las directivas da la cassa da cumpensaziun per famiglias dal chantun  Grischun. 3 Las vischnancas surpiglian ils custs administrativs ch'èn colliads cun quai.  Art.  12 * Cassa chantunala 1 Sut il num "cassa da cumpensaziun per famiglias dal chantun Grischun" maina il   chantun ina cassa chantunala sco institut autonom da dretg public cun sedia a Cuira.   La gestiun da questa cassa vegn surpigliada da l'institut  d'assicuranza sociala dal  chantun Grischun (IAS). 2 Areguard la surpigliada da la gestiun da la cassa chantunala da cumpensaziun per  famiglias  è  il  IAS  suttamess  a  la  medema  surveglianza  tras  la  cumissiun  administrativa sco per sias ulteriuras fatschentas.  Il  post da revisiun dal IAS è a  medem temp il  post  da  revisiun  da  la  cassa da  cumpensaziun  per  famiglias  dal  chantun Grischun.  Art.  13 * Posts da rendaquint renconuschids 1 Uschenavant ch'i pertutga ils supplements da famiglia per persunas cun activitad da  gudogn, po la cassa chantunala transferir  l'execuziun da la lescha a las cassas da  cumpensaziun  sindicalas  da  la  AVS  (posts  da  rendaquint)  e  far  contracts  correspundents. 2 Ils  posts da rendaquint ston far giu periodicamain quint cun la cassa chantunala  davart las contribuziuns e davart ils supplements da famiglia pajads e dar al IAS las   infurmaziuns, ils documents, ils rapports e las indicaziuns statisticas ch'el pretenda.  Art.  14 Cassas privatas da cumpensaziun per famiglias renconuschidas * 1 Las cassas privatas da cumpensaziun existentas per famiglias èn renconuschidas,  sch'ellas dattan la garanzia per in'activitad reglada e legala. 2 La  fundaziun  da  novas  cassas  professiunalas  ed  interprofessiunalas  da  cumpensaziun per famiglias en il senn da l'artitgel 14 litera a LSFam1) è exclusa. * 3 Sch'ina cassa privata  da cumpensaziun per famiglias  n'ademplescha  betg pli  las  premissas  legalas e sch'ella  na restabilescha betg las relaziuns legalas  entaifer  in   termin adequat, revochescha la regenza la renconuschientscha. * 4 Las  cassas  da  cumpensaziun  per  famiglias  che  vegnan  manadas  da  cassas  da  cumpensaziun da la AVS tenor l'artitgel 11 litera e da questa lescha s'annunzian tar la  cassa chantunala. *  1) CS 836.2   3   http://db.clex.ch/link/Bund/836.2/rm   548.100    5 In  eventual  surpli  da  liquidaziun  suenter  la  schliaziun  d'ina  cassa  privata  da  cumpensaziun  per  famiglias  vegn  duvrà  tenor  ses  statuts.  Sch'ina  disposiziun  statutara manca, croda il surpli en il fond da gulivaziun da grevezzas. 6 Tant las cassas da cumpensaziun per famiglias ch'èn renconuschidas e ch'èn activas  en il  chantun Grischun e  che vegnan  manadas sin basa privata  sco er  talas  che  vegnan  manadas  da  cassas  da  cumpensaziun  da  la  AVS  ston  dar  al  IAS  las  infurmaziuns,  ils  documents,  ils  rapports  e  las  indicaziuns  statisticas  ch'el  pretenda. *  Art.  15 Appartegnientscha a la cassa 1 Tut  las  patrunas  e  tut  ils  patruns,  tut  las  persunas  cun  activitad  da  gudogn   independenta sco er tut las lavurantas e tut ils lavurants da patrunas e da patruns che   n'han  betg  in'obligaziun  da  pajar  contribuziuns  ston  daventar  commembras  e  commembers da la cassa chantunala da cumpensaziun per famiglias, sche questas  patrunas e sche quests patruns n'èn betg commembras e commembers d'ina cassa da  cumpensaziun per famiglias renconuschida che vegn manada sin basa privata u che  vegn manada d'ina cassa da cumpensaziun da la AVS. Las persunas senza activitad  da gudogn han – independentamain da lur appartegnientscha ad ina cassa tenor la  LAVS – da far  valair  il  dretg da survegnir  supplements  da famiglia  tar la  cassa   chantunala. * 2 Patrunas  e  patruns,  persunas  cun  activitad  da  gudogn  independenta  sco  er  lavurantas e lavurants da patrunas e da patruns che n'han betg in'obligaziun da pajar  contribuziuns  ston  daventar  commembras  e  commembers  da  las  cassas  da  cumpensaziun per famiglias che vegnan manadas sin basa privata  respectivamain  che vegnan manadas da cassas da cumpensaziun da la AVS, sche questas patrunas e  sche quests patruns fan part d'ina federaziun da fundaturas e da fundaturs. * 3 Patrunas  e  patruns,  da  las  qualas  e  dals  quals  ils  custs  da  manaschi  vegnan  surpigliads  principalmain  dal  chantun  e  da  las  vischnancas,  ston  daventar  commembras e commembers da la cassa chantunala da cumpensaziun per famiglias. 4 Il IAS controllescha l'appartegnientscha a la cassa. *  4       548.100   4. Finanziaziun e gulivaziun da grevezzas  Art.  16 * Finanziaziun dals supplements da famiglia per persunas cun  activitad da gudogn, fond da reservas  1 Las  cassas  da  cumpensaziun  per  famiglias  incasseschan  da  las  patrunas  e  dals  patruns e da las persunas cun activitad da gudogn independenta ch'èn associads ad  ellas sco er da las lavurantas e dals lavurants da patrunas e da patruns che n'han betg  in'obligaziun  da  pajar  contribuziuns  e  ch'èn  associads  ad  ellas  contribuziuns  en  pertschients da la summa dals salaris ch'è suttamessa a las contribuziuns da la AVS  respectivamain da l'entrada ch'è suttamessa a las contribuziuns da la AVS. La summa  da las contribuziuns serva a finanziar ils supplements da famiglia per persunas cun  in'activitad da gudogn, ils custs d'administraziun,  la taxa da gulivaziun sco er ad  augmentar in fond da reservas. 2 Entaifer ina cassa da cumpensaziun per famiglias sto vegnir incassada la medema  tariffa da contribuziun sin la summa dal salari da las lavurantas e dals lavurants ch'è  suttamessa a las contribuziuns da la AVS e sin l'entrada da las persunas cun activitad  da gudogn independenta ch'è suttamessa a las contribuziuns da la AVS. 3 La regenza fixescha las contribuziuns che las patrunas ed ils patruns, las persunas   cun activitad da gudogn independenta ch'èn associads a la cassa chantunala sco er  las lavurantas ed ils lavurants da patrunas e da patruns che n'han betg in'obligaziun   da pajar  contribuziuns e  ch'èn  associads ad ella,  ston pajar.  Questa  contribuziun  dastga importar maximalmain 2,4 pertschient da la summa dal salari ch'è suttamessa  a  las  contribuziuns  da  la  AVS respectivamain  da  l'entrada  ch'è  suttamessa  a  las  contribuziuns da la AVS.  Art.  17 * Finanziaziun dals supplements da famiglia per persunas senza  activitad da gudogn  1 Ils  supplements  da famiglia  per persunas senza activitad da gudogn inclusiv ils  custs d'administraziun vegnan finanziads dal chantun. 2 Davart ils supplements da famiglia a persunas senza activitad da gudogn sto vegnir  manà in quint separà.  Art.  18 Gulivaziun da las grevezzas 1. taxa da gulivaziun  1 Las cassas da cumpensaziun per famiglias, ch'èn activas en il chantun Grischun,   pajan  ina  contribuziun  annuala  per  gulivar  las  grevezzas.  Da  quels  daners  vegn  alimentà in fond da gulivaziun che vegn administrà dal IAS. * 2 La  regenza  fixescha  l'autezza  da  la  taxa  da  gulivaziun.  Quella  importa  maximalmain  0,3  pertschient  da  la  summa  dal  salari  ch'è  suttamessa  a  las  contribuziuns respectivamain da l'entrada ch'è suttamessa a las contribuziuns da la  AVS e ch'è limitada tenor l'artitgel 16 alinea 4 LSFam. *   5     548.100    3 La cassa da cumpensaziun chantunala per famiglias na sa participescha betg a la   gulivaziun da las grevezzas. *  Art.  19 2. contribuziun da gulivaziun 1 Cassas,  da las qualas las expensas imputablas  surpassan ils  retgavs  imputabels,  survegnan ina contribuziun da gulivaziun en l'autezza da la differenza. 2 Sco expensas imputablas valan: a) * ils supplements a las persunas cun activitad da gudogn en il rom da las tariffas    minimalas prescrittas sco er ulteriuras expensas dal quint da prestaziuns e da  contribuziuns;  b) la taxa da gulivaziun; c) * … 3 Sco retgavs imputabels valan las contribuziuns da las patrunas e dals patruns, da  las  persunas  cun  activitad  da  gudogn  independenta  sco  er  da  lavurantas  e  da  lavurants  da  patrunas  e  da  patruns  che  n'han  betg  in'obligaziun  da  pajar  contribuziuns, calculadas tenor la tariffa  che vala  per la cassa chantunala, sco er   auters retgavs dal quint da prestaziuns e da contribuziuns. * 4 Cassas,  da  las  qualas  las  reservas  surpassan  las  expensas  annualas  ils  31  da   december, na survegnan betg ina contribuziun da gulivaziun.  Art.  20 * 3. realisaziun 1 Il IAS incassescha las taxas da gulivaziun e paja las contribuziuns da gulivaziun. 2 Ils custs administrativs per realisar la gulivaziun da grevezzas vegnan surpigliads  dal fond da gulivaziun e ston vegnir mess separadamain a quint a tal tras il IAS.  5. Giurisdicziun  Art.  21 Protesta 1 Cunter disposiziuns da las cassas da cumpensaziun per famiglias pon las persunas  pertutgadas far protesta en scrit u – sch'ellas passan persunalmain speravia – a bucca  tar  il  post  che  ha  disponì,  e  quai  entaifer  30  dis  dapi  la  communicaziun  da  la  decisiun.  Art.  22 Recurs 1 Cunter  decisiuns  da  protesta  da  las  cassas  da  cumpensaziun  per  famiglias  poi  vegnir fatg recurs entaifer 30 dis dapi la communicaziun da la decisiun da protesta   tar la dretgira administrativa dal chantun Grischun.  6       548.100   Art.  23 Dispitas pervia da l'appartegnientscha a la cassa 1 En  cas  d'ina  dispita  pervia  da  l'appartegnientscha  a  la  cassa  pon  las  persunas  pertutgadas appellar a la regenza. 2 Cunter  la  decisiun da la  regenza  poi  vegnir  fatg  recurs  entaifer  30 dis  dapi  la   communicaziun da la decisiun tar la dretgira administrativa dal chantun Grischun.  6. Disposiziuns finalas  Art.  24 Disposiziuns executivas 1 La regenza relascha las disposiziuns executivas necessarias1).  Art.  25 * Cunvegnas interchantunalas 1 Concernent  la  submissiun  da  filialas  po  la  regenza  relaschar  regulaziuns  che  divergeschan da la lescha e fixar cunvegnas correspundentas cun auters chantuns u  cun cassas da cumpensaziun extrachantunalas per famiglias. 2 La fixaziun da talas cunvegnas po vegnir delegada a la cassa da cumpensaziun per  famiglias dal chantun Grischun.  Art.  26 Aboliziun dal dretg vertent 1 La lescha davart ils supplements da famiglia dals 26 d'october 19582) vegn abolida.  Art.  27 Disposiziuns transitoricas 1 Per persunas cun activitad da gudogn independenta ch'eran suttamessas tenor il   dretg vertent e che n'èn da nov betg pli suttamessas crodan – cun l'entrada en vigur  da la LSFam3) – tant l'obligaziun da pajar contribuziuns sco er il dretg da survegnir   prestaziuns. * 2 Prestaziuns che pertutgan il  temp avant  l'entrada en vigur  da la LSFam vegnan  pajadas suenter u vegnan pretendidas enavos tenor il dretg vertent. * 3 Contribuziuns ch'èn debitadas il temp avant l'entrada en vigur da la LSFam vegnan  incassadas tenor il dretg vertent. * 4 La facultad ch'è vegnida augmentada per ils supplements da famiglia per persunas  cun activitad da gudogn independenta vegn surdada proporziunalmain a las cassas  da cumpensaziun per famiglias, e quai a norma da las contribuziuns ch'èn vegnidas  pajadas ils onns 2004 fin 2008 tenor l'artitgel 17 alinea 1 litera b dal dretg vertent. *  1) DG 548.120 2) CUL 1959, 1; midadas tenor il register da la CUL 3) CS 836.2   7   http://db.clex.ch/link/Bund/836.2/rm http://www.gr-lex.gr.ch/data/548.120/rm   548.100    Art.  28 Entrada en vigur 1 La regenza fixescha il termin da l'entrada en vigur da questa lescha4).  4) messa en vigur cun CR dal 1. da zercladur 2004 per il 1. da schaner 2005  8       548.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 08-02-2004 01-01-2005 relasch emprima versiun - 12-06-2008 01-01-2009 Art. 1 al. 1 midada - 12-06-2008 01-01-2009 Art. 3 revisiun totala - 12-06-2008 01-01-2009 Art. 4 revisiun totala - 12-06-2008 01-01-2009 Art. 9 al. 3 aboliziun - 12-06-2008 01-01-2009 Art. 9 al. 4 aboliziun - 12-06-2008 01-01-2009 Art. 11 al. 1, e) integraziun - 12-06-2008 01-01-2009 Art. 11a integraziun - 12-06-2008 01-01-2009 Art. 14 midada dal titel - 12-06-2008 01-01-2009 Art. 14 al. 2 midada - 12-06-2008 01-01-2009 Art. 14 al. 3 midada - 12-06-2008 01-01-2009 Art. 14 al. 4 midada - 12-06-2008 01-01-2009 Art. 14 al. 6 integraziun - 12-06-2008 01-01-2009 Art. 17 revisiun totala - 12-06-2008 01-01-2009 Art. 18 al. 3 integraziun - 12-06-2008 01-01-2009 Art. 27 al. 1 midada - 12-06-2008 01-01-2009 Art. 27 al. 2 midada - 12-06-2008 01-01-2009 Art. 27 al. 3 integraziun - 12-06-2008 01-01-2009 Art. 27 al. 4 integraziun - 01-09-2012 01-01-2013 Art. 2 aboliziun - 01-09-2012 01-01-2013 Art. 4 al. 2 aboliziun - 01-09-2012 01-01-2013 Art. 5 aboliziun - 01-09-2012 01-01-2013 Art. 6 aboliziun - 01-09-2012 01-01-2013 Art. 7 aboliziun - 01-09-2012 01-01-2013 Art. 8 aboliziun - 01-09-2012 01-01-2013 Art. 10 aboliziun - 01-09-2012 01-01-2013 Art. 12 revisiun totala - 01-09-2012 01-01-2013 Art. 13 revisiun totala - 01-09-2012 01-01-2013 Art. 14 al. 6 midada - 01-09-2012 01-01-2013 Art. 15 al. 1 midada - 01-09-2012 01-01-2013 Art. 15 al. 2 midada - 01-09-2012 01-01-2013 Art. 15 al. 4 midada - 01-09-2012 01-01-2013 Art. 16 revisiun totala - 01-09-2012 01-01-2013 Art. 18 al. 1 midada - 01-09-2012 01-01-2013 Art. 18 al. 2 midada - 01-09-2012 01-01-2013 Art. 19 al. 2, a) midada - 01-09-2012 01-01-2013 Art. 19 al. 2, c) aboliziun - 01-09-2012 01-01-2013 Art. 19 al. 3 midada - 01-09-2012 01-01-2013 Art. 20 revisiun totala - 01-09-2012 01-01-2013 Art. 25 revisiun totala -   9     548.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 08-02-2004 01-01-2005 emprima versiun - Art. 1 al. 1 12-06-2008 01-01-2009 midada - Art. 2 01-09-2012 01-01-2013 aboliziun - Art. 3 12-06-2008 01-01-2009 revisiun totala - Art. 4 12-06-2008 01-01-2009 revisiun totala - Art. 4 al. 2 01-09-2012 01-01-2013 aboliziun - Art. 5 01-09-2012 01-01-2013 aboliziun - Art. 6 01-09-2012 01-01-2013 aboliziun - Art. 7 01-09-2012 01-01-2013 aboliziun - Art. 8 01-09-2012 01-01-2013 aboliziun - Art. 9 al. 3 12-06-2008 01-01-2009 aboliziun - Art. 9 al. 4 12-06-2008 01-01-2009 aboliziun - Art. 10 01-09-2012 01-01-2013 aboliziun - Art. 11 al. 1, e) 12-06-2008 01-01-2009 integraziun - Art. 11a 12-06-2008 01-01-2009 integraziun - Art. 12 01-09-2012 01-01-2013 revisiun totala - Art. 13 01-09-2012 01-01-2013 revisiun totala - Art. 14 12-06-2008 01-01-2009 midada dal titel - Art. 14 al. 2 12-06-2008 01-01-2009 midada - Art. 14 al. 3 12-06-2008 01-01-2009 midada - Art. 14 al. 4 12-06-2008 01-01-2009 midada - Art. 14 al. 6 12-06-2008 01-01-2009 integraziun - Art. 14 al. 6 01-09-2012 01-01-2013 midada - Art. 15 al. 1 01-09-2012 01-01-2013 midada - Art. 15 al. 2 01-09-2012 01-01-2013 midada - Art. 15 al. 4 01-09-2012 01-01-2013 midada - Art. 16 01-09-2012 01-01-2013 revisiun totala - Art. 17 12-06-2008 01-01-2009 revisiun totala - Art. 18 al. 1 01-09-2012 01-01-2013 midada - Art. 18 al. 2 01-09-2012 01-01-2013 midada - Art. 18 al. 3 12-06-2008 01-01-2009 integraziun - Art. 19 al. 2, a) 01-09-2012 01-01-2013 midada - Art. 19 al. 2, c) 01-09-2012 01-01-2013 aboliziun - Art. 19 al. 3 01-09-2012 01-01-2013 midada - Art. 20 01-09-2012 01-01-2013 revisiun totala - Art. 25 01-09-2012 01-01-2013 revisiun totala - Art. 27 al. 1 12-06-2008 01-01-2009 midada - Art. 27 al. 2 12-06-2008 01-01-2009 midada - Art. 27 al. 3 12-06-2008 01-01-2009 integraziun - Art. 27 al. 4 12-06-2008 01-01-2009 integraziun -  10     	1. Disposiziuns generalas 	Art. 1 Intent 	Art. 2 * … 	Art. 3 * Dretg subsidiar  	2. Supplements da famiglia 	Art. 4 * Tip e tariffa 	Art. 5 * … 	Art. 6 * … 	Art. 7 * … 	Art. 8 * … 	Art. 9 Annunzia e pajament 	Art. 10 * …  	3. Organisaziun 	Art. 11 Posts executivs 	Art. 11a * Cooperaziun dals uffizis chantunals e da las vischnancas 	Art. 12 * Cassa chantunala 	Art. 13 * Posts da rendaquint renconuschids 	Art. 14 Cassas privatas da cumpensaziun per famiglias renconuschidas * 	Art. 15 Appartegnientscha a la cassa  	4. Finanziaziun e gulivaziun da grevezzas 	Art. 16 * Finanziaziun dals supplements da famiglia per persunas cun activitad da gudogn, fond da reservas 	Art. 17 * Finanziaziun dals supplements da famiglia per persunas senza activitad da gudogn 	Art. 18 Gulivaziun da las grevezzas 1. taxa da gulivaziun 	Art. 19 2. contribuziun da gulivaziun 	Art. 20 * 3. realisaziun  	5. Giurisdicziun 	Art. 21 Protesta 	Art. 22 Recurs 	Art. 23 Dispitas pervia da l'appartegnientscha a la cassa  	6. Disposiziuns finalas 	Art. 24 Disposiziuns executivas 	Art. 25 * Cunvegnas interchantunalas 	Art. 26 Aboliziun dal dretg vertent 	Art. 27 Disposiziuns transitoricas 	Art. 28 Entrada en vigur   		2018-06-06T02:00:38+0200 	"7001 Chur" 	"Gesetzessammlung Kanton Graubünden"